अजंग

स्थान 
अजंग हे नाशिक जिल्ह्याच्या मालेगाव या तालुक्यात मालेगाव  या शहरापासून १3 किलोमीटर अंतरावर नामपूर रस्त्यावर मोक्षगंगा नदीच्या काठी वसलेले मोठ्या आकाराचे गाव आहे.

हवामान
येथे मार्चच्या मध्यापासून जूनच्या पूर्वार्धापर्यंत उन्हाळा असतो. उन्हाळ्यात हवामान सामान्यतः उष्ण असून तापमान ३८ ते ४० सेल्सियसपर्यंत असते.जून महिन्याच्या मध्यापासून पावसास सुरुवात होऊन ऑक्टोबरच्या मध्यापर्यंत पावसाळा असतो. सर्वसाधारण नोव्हेंबर ते फेब्रुवारी या काळात थंडी असते.वार्षिक सर्वसाधारण हवामान उष्ण व विषम असते.वार्षिक पर्जन्यमान १,००० मि.मी.पर्यंत असते.

 लोकजीवन 
२०११ च्या जनगणनेनुसार गावात  १३७५ घरे आहेत तर गावाची एकूण लोकसंख्या  ६८२४ इतकी आहे. त्यापैकी ३५३७ पुरुष तर ३२८७ महिला. ० ते सहा वयोगटातील एकूण बालकांची संख्या ९५२ ( ५१६ मुले , ४३६ मुली) ईतकी आहे.  

 प्रशासन 
इथला कारभार हा ग्रामपंचायती मार्फत चालतो.  गावाचा कारभार भारतीय राज्यघटना व पंचायती राज कायद्याप्रमाणे सरपंच पाहतात. अजंग हे गाव मालेगाव बाह्य विधानसभा तर धुळे लोकसभा क्षेत्रात येते.

 शिक्षण 
या गावात प्राथमिक शिक्षणासाठी जिल्हापरिषदेची प्राथमिक शाळा आहे. इयत्ता १ ते इयत्ता ८वी पर्यंत जिल्हा परिषद प्राथमिक शाळा आहे. तसेच लहान मुलांसाठी ७ आंगणवाडी केंद्र आहे. महाविद्यालयीन शिक्षण  मालेगाव किंवा नाशिक यांपैकी कुठल्याही एका ठिकाणाहून पूर्ण केले जाते. २०११ च्या जनगणनेनुसार गावातील साक्षरता दर ७७.४० % हा  (पुरुष ८४.६१% ; महिला ६९.७६%) इतका आहे.

 आरोग्य 
गावात महाराष्ट्र शासनाचे प्राथमिक आरोग्य केंद्र आहे. या आरोग्य केंद्रामार्फत सरकारी आरोग्य योजनांची अंमलबजावणी केली जाते. गावात खाजगी इस्पितळे ही आहेत.

 व्यवसाय 
शेती हा गावातील प्रमुख व्यवसाय आहे. पशुपालन व दुग्धव्यवसाय ही केला जातो.गावाच्या जवळच MIDC आहे...

वर्ग:नाशिक जिल्ह्यातील गावे
वर्ग:मालेगाव (नाशिक) तालुक्यातील गावे
वर्ग:मालेगाव बाह्य विधानसभा मतदारसंघ
वर्ग:महाराष्ट्र राज्यातील शहरे व गावे